Egil Bakke

Egil Bakke (1927–2022) var en norsk samfunnsøkonom og konkurransedirektør.

Han var utdannet cand.oecon. fra Universitetet i Oslo (1952) og med økonomiske studier i USA.

Bakke var med å legge grunnlaget for moderne konkurransepolitikk i Norge.Knut Eggum Johansen: Egil Bakke (1927-2022) – Minneord i Aftenposten 23. august 2022 Han ledet Prisdirektoratet fra 1983 og ble deretter Norges første konkurransdirektør som leder av Konkurransetilsynet fra 1993 til 1995.  Han var en pådriver for en moderne konkurransepolitikk og var en sentral deltaker i Konkurranselovutvalget som førte til at Norge fikk en moderne konkurranselov, et konkurransetilsyn og en konkurransedirektør.Side 14 av Knut Eggum Johansen (2005) Norsk konkurransepolitikk. Hvor var vi, hvor er vi – og hvor går vi?, Kristofer Lehmkuhl Forelesning 2005, 

Før dette hadde Bakke vært ekspedisjonssjef i Forbruker- og administrasjonsdepartementet og leder av økonomisk-politisk avdeling i Norges Industriforbund.

Bakke var kjent for sitt omfattende samfunnsengasjement, hvor han ofte har argumentert for hvordan desentraliserte løsninger kan være til den enkeltes og det felles beste. I 1990 ble Bakke tildelt Fritt Ords honnør «for vedvarende og gledesspredende økonomisk publisistisk virksomhet». I 1990-årene hadde han fast spalte i magasinet Dine Penger der han kommenterte og skrev om økonomiske, historiske og politiske spørsmål.

Han ble utnevnt til ridder av 1. klasse av St. Olavs orden i 1995.Tildelinger Egil Bakke – kongehuset.no

 Bibliografi (utvalg) 
 Økonomisk politikk, 1975, Universitetsforlaget, 
 Markedsmekanisme og samfunnsstyring, 1980, Gyldendal Norsk Forlag, 
 Myter i norsk politikk, redaktør (artikkelsamling) 1981, Gyldendal Norsk Forlag, 
 Fritt, rettferdig samfunn, 1985, Basis forlag, 
 Norsk konkurransepolitikk – i dag og i fremtiden, 1987, Kristofer Lehmkuhl Forelesning, Norges Handelshøyskole.
 Hvor mye politikk tåler Norge?, 1995, Høyskoleforlaget, 
 Valgene og politikkens legitimitet, bidrag i Grunnlov og frihet: turtelduer eller erkefiender?, J.K. Baltzersen (red.), 2017, Kolofon forlag, 

 Referanser 

Kategori:Norske embets- og tjenestemenn
Kategori:Riddere av 1. klasse av St. Olavs Orden
Kategori:personer fra Horten kommune